CELEX: 62017CN0080
Language: et
Date: 2017-02-14 00:00:00
Title: Kohtuasi C-80/17: Eelotsusetaotlus, mille on esitanud Supremo Tribunal de Justiça (Portugal) 14. veebruaril 2017 – Fundo de Garantia Automóvel versus Alina Antónia Destapado Pão Mole Juliana, Cristiana Micaela Caetano Juliana

8.5.2017   
            
            
               ET
            
            
               Euroopa Liidu Teataja
            
            
               C 144/30
            
         Eelotsusetaotlus, mille on esitanud Supremo Tribunal de Justiça (Portugal) 14. veebruaril 2017 – Fundo de Garantia Automóvel versus Alina Antónia Destapado Pão Mole Juliana, Cristiana Micaela Caetano Juliana
   (Kohtuasi C-80/17)
   (2017/C 144/39)
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal de Justiça
   
      Põhikohtuasja pooled
   
   
      Kassaator: Fundo de Garantia Automóvel
   
      Vastustajad kassatsioonimenetluses: Alina Antónia Destapado Pão Mole Juliana, Cristiana Micaela Caetano Juliana
   
      Eelotsuse küsimused
   
   
               1.
            
            
               Kas nõukogu 24. aprilli 1972. aasta direktiivi 72/166/EMÜ (1) (liiklusõnnetuse kuupäeval kehtiv) artiklit 3 tuleb tõlgendada nii, et kohustus sõlmida mootorsõidukite kasutamise tsiviilvastutuskindlustus hõlmab ka olukordi, kus sõiduk on omaniku otsusel seisma pandud konkreetsel kinnistul väljaspool üldkasutatavaid teid?
               või
               seda tuleb tõlgendada nii, et niisugustel asjaoludel ei ole omanik kohustatud sõidukit kindlustama, ilma et see piiraks vastutust, mille võtab Fundo de Garantia Automóvel (Liikluskindlustuse Tagatisfond) kahju kannatanud isikute ees, eriti sõiduki ärandamise korral?
            
         
               2.
            
            
               Kas nõukogu 30. detsembri 1983. aasta direktiivi 84/5/EMÜ (2) (liiklusõnnetuse kuupäeval kehtiv) artikli 1 lõiget 4 tuleb tõlgendada nii, et Fundo de Garantia Automóvelil (Liikluskindlustuse Tagatisfond) — kes seetõttu, et tsiviilvastutuskindlustuse lepingut ei olnud, maksis vastava hüvitise kolmandale isikule, kes kannatas kahju niisuguse mootorsõiduki põhjustatud liiklusõnnetuse tõttu, mis oli ilma omaniku loata ja teadmata välja viidud eravaldusest, kuhu see oli seisma pandud — on regressiõigus sõiduki omaniku ees, sõltumata viimase vastutusest liiklusõnnetuse eest?
               või
               tuleb seda tõlgendada nii, et Fundo de Garantia Automóveli regressiõigus omaniku ees sõltub sellest, kas esinevad üheaegselt tsiviilvastutuse eeldused, eriti asjaolust, kas õnnetuse hetkel juhtis omanik tegelikult sõidukit?
            
         
      (1)  Nõukogu 24. aprilli 1972. aasta direktiiv 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta (EÜT L 103, lk 1; EE 13/02, lk 113; ELT eriväljaanne 06/01, lk 10).
   
      (2)  Nõukogu 30. detsembri 1983. aasta teine direktiiv 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (EÜT L 8, lk 17; EE 13/15, lk 244; ELT eriväljaanne 06/07, lk 3).